Rikunarita-ORG/Wikinium huggingface dataset:
# नक्शा प्रोजेक्शन

क्लाउडियस टालेमी के किताब में दिहल गइल अक्षांस-देसांतर के आधार पर आ ओनहीं के बतावल प्रोजेक्शन पर बनल दुनिया के नक्सा, 1482 ई
**नक्शा प्रोजेक्शन** (*Map projection*) एक ठो सिस्टमेटिक तरीका हवे जेकरे इस्तेमाल से गोल सतह पर बनल अक्षांश-देशांतर के जाल के समतल सतह पर ट्रांसफर कइल जाला, आ ई नक्शा बनावे के सभसे महत्व वाला चीज हवे। एह पुरा प्रॉसेस में कई परकार के बिरूपण होलें। बाकी नक्शा के उद्देश्य के अनुसार इनहन में से कुछ के चलाऊं मान लिहल जाला।
# ग्लोबल पोजिशनिंग सिस्टम

**ग्लोबल पोजिशनिंग सिस्टम** भा संछेप में **जीपीएस** (GPS) एगो सैटलाइट-आधारित हाइपरबोलिक नेविगेशन सिस्टम हवे, जेकर मालिकाना हक अमेरिकी स्पेस फ़ोर्स (United States Space Force) के लगे बा आ एकर संचालन मिशन डेल्टा 31 द्वारा कइल जाला। ई ग्लोबल नेविगेशन सैटेलाइट सिस्टम (GNSS) सभ में से एगो हवे, जे पृथ्वी पर भा पृथ्वी के आसपास मौजूद जीपीएस रिसीवरन के जियोलोकेशन आ समय से जुड़ल जानकारी उपलब्ध करावेला, बशर्ते सिग्नल के क्वालिटी बढ़ियाँ होखे।

जीपीएस के इस्तेमाल करे खातिर यूजर के कवनो डेटा भेजे के जरूरत ना पड़े ला, आ ई टेलीफोन नेटवर्क भा इंटरनेट कनेक्शन से स्वतंत्र रूप से काम करेला। हालाँकि, एह तरह के तकनीक, अगर साथे जुड़ जाँय, जीपीएस से मिलल जानकारी के उपयोगिता बढ़ा सकेली। जीपीएस दुनिया भर के मलेटरी , सिविल आ कॉमर्शियल यूजर लोग के महत्त्वपूर्ण पोजीशनिंग सुविधा उपलब्ध करावेला। हालाँकि जीपीएस के डेवेलपमेंट, कंट्रोल आ रखरखाव (मेंटेनेंस) अमेरिका सरकार द्वारा कइल जाला, बाकी जीपीएस रिसीवर रखे वाला केहुओ व्यक्ति एकर इस्तेमाल मुफ्त में क सके ला।

## संदर्भ
# समुंद्र तल

**समुंद्र तल** (Sea level) कौनों समुद्री किनारा पर की जगह के समुद्र की पानी के उतार-चढ़ाव के औसत नाप होता। कौनो बिसेस जगह के समुद्र तल के आधार मान के उहाँ से बाकी जगह के ऊँचाई नापल जाला। अइसन उऊँचाई के "समुंद्र तल से ऊँचाई" (Height above sea level या Elevation) कहल जाला।

## संदर्भ
# नक्शा

**नक्शा** चाहे **मानचित्र** (अंग्रेजी: *मैप*) पूरा पृथिवी के या फिर पृथिवी की कौनो हिस्सा के चित्र के रूप में, सपाट सतह जइसे कि कागज़, कपड़ा, बोर्ड वगैरह पर बनावल निरूपण होला जेवन पैमाना की हिसाब से सही होला आ ए में चीन्हा की द्वारा असली चीजन क स्थान देखावल गइल होला।

नक्सा बनावे के कला आ बिज्ञान के नक्सानवीसी भा कार्टोग्राफी कहल जाला।

## लच्छन

* प्रोजेक्शन - नक्शा हमेशा प्रोजेक्शन के हिसाब से बनावल जाला; प्रोजेक्शन अइसन तकनीक भा तरीका होला जेकरा द्वारा पृथिवी के गोल सतह के सपाट चाहे समतल सतह पर चित्रित कइल जाला। बिना प्रोजेक्शन के बनावल निरूपण ड्राफ़्ट होला, नक्शा ना।
* पैमाना - नक्शा हमेशा कौनों पैमाना बीछ के ओकरा अनुसार बनावल जाला; पैमाना ऊ अनुपात होला जेतना गुना पृथिवी के छोट क के नक्शा पर देखावल जा रहल होखे।
* साधारणीकरण/सामान्यीकरण भा जनरलाइजेशन - नक्शा में हमेशा पृथिवी के वास्तविकता के जनरलाइज क के देखावल जाला। एकरा खातिर तीन गो तरीका इस्तेमाल कइल जालें:
	+ जनरलाइजेशन बाई एलिमिनेशन - कुछ तत्व के छोड़ दिहल जाला आ खाली जरूरत भर के चीजन के नक्शा पर देखावल जाला
	+ जनरलाइजेशन बाई सिंपलीफिकेनेशन - सरल भा आसान क दिहल जाला। जइसे कौनों रोड वास्तव में जेतना मोड़दार जमीन पर होखे ओतना सारा मोड़ नक्शा पर ना देखावल जालें उनहन के सरल क दिहल जाला कर्व के आसान कर्व के रूप में देखा दिहल जाला।
	+ जनरलाइजेशन बाई सिंबोलाइजेशन - वास्तविक चीज के चीन्हा द्वारा देखावल जाला।

## इहो देखल जाय

* कार्टोग्राफी

## संदर्भ
# गोला

गोला के दू डाइमेंशन वाला चित्र में प्रोजेक्शन
r – गोला के त्रिज्या (रेडियस)
**गोला** (अंग्रेजी: Sphere, *स्फ़ियर*) तीनो डाइमेंशन में एकदम से गोल होखे वाला ज्यामितीय आकृति हवे। जइसे कि कौनों गेना जे एकदम सटीक तरीका से गोल होखे, ओकर सतह। ई आकृति दू डाइमेंशन में बृत्त *(सर्किल)* के समकक्षी हवे, मने कि कल्पना कइल जाय कि एगो बृत्त कौनों धुरी के सहारे घुमरी करे तब ओकरे परिधि से स्पेस में जवन आकृति बनी ऊ गोला होखी। गोला के एकदम से गोल होखे के मतलब इहो भइल कि एकरे केंद्र से एकरा सतह के हर एक बिंदु बराबर दूरी पर होखी, एह दूरी के ओ गोला के त्रिज्या कहल जाई।
# बिसुवत रेखा

दुनिया की नक्शा पर बिसुवत रेखा
**बिसुवत रेखा** चाहे **बिसुवत रेखा** (*Equator*) पृथिवी के दू बराबर गोलार्ध (उत्तरी आ दक्खिनी) में बाँटे वाली रेखा हवे। एकर अक्षांश जीरो डिग्री (0°) होला मने कि बाकी जगहन कि अक्षांश क नाप-जोख एही की संदर्भ में होला। एकरा के जीरो डिग्री के पैरेलल भी कहल जाला।

एकरे आसपास के इलाका के भूमध्य-रेखीय प्रदेश भा बिस्वतरेखीय प्रदेश कहल जाला। जलवायु के बर्गीकरण में भी एह रेखा के आसपास के इलाका के बिसुवतरेखीय जलवायु मानल जाला। एह तरीका से कौनों भी भूगोली तत्व के साथे अगर भूमध्यरेखीय भा बिसुवत रेखीय (*इक्विटोरियल*) शब्द जुड़ल होखे तब ओकर मतलब ई होला कि ऊ चीज एही रेखा के आसपास के इलाका में पावल जाले भा संबधित बा।

## परिचय

पृथिवी के बिसुवत रेखा के अक्षांश, परिभाषा के हिसाब से, चाप के 0° (जीरो डिग्री) होला। बिसुवत रेखा पृथिवी पर अक्षांश सभ के पाँच गो उल्लेखनीय घेरा सभ में से एक हवे; बाकी चार गो दू गो ध्रुवीय घेरा (आर्कटिक सर्कल आ अंटार्कटिक सर्कल) आ दू गो उष्णकटिबंधीय घेरा (कर्क के उष्णकटिबंधीय आ मकर के उष्णकटिबंधीय घेरा) बाड़ें। बिसुवत रेखा अक्षांश के एकलौता रेखा हवे जे एगो बड़हन घेरा (ग्रेट सर्किल) भी हवे- मने कि, अइसन जेकर घेरा जेकर प्लेन ग्लोब के केंद्र से गुजरे ला। पृथिवी के बिसुवत रेखा के प्लेन जब बाहर के ओर आकाशीय गोला के ओर बिस्तारित (प्रोजेक्ट) कइल जाला तब आकाशीय बिसुवत रेखा के परिभाषित करे ला।

पृथिवी के मौसम के चक्र में भूमध्यरेखीय प्लेन साल में दू बेर सुरुज के बीच से गुजरे ला: मार्च आ सितंबर में विषुव पर। पृथिवी पर मौजूद कौनों ब्यक्ति खातिर सुरुज एह समय सभ में बिसुवत रेखा के साथ (या आकाशीय बिसुवत रेखा के साथ) यात्रा करत लउके ला।

बिसुवत रेखा के चिन्हित कइल गइल जब ई इल्हेउ दास रोलास के पार करे ला, साओ टोमे आ प्रिंसिप में
ब्राजील के मकापा में बिसुवत रेखा के चिन्हित करे वाला मार्को जीरो स्मारक
बिसुवत रेखा पर मौजूद जगह सभ में सूर्योदय आ सूर्यास्त के समय सभसे छोट होला काहें से कि साल के अधिकतर समय सुरुज के रोजमर्रा के रास्ता क्षितिज के लगभग लंबवत रहे ला। दिन के रोशनी के लंबाई (सूरज उगला से सूर्यास्त) साल भर लगभग लगातार रहे ले; वायुमंडलीय रिफ्रेक्सन आ ई तथ्य कि सुरुज के डिस्क के केंद्र ना बलुक ऊपरी अंग के क्षितिज से संपर्क करे के कारण ई रात के समय से लगभग 14 मिनट ढेर होला।

बिसुवत रेखा पर पृथिवी तनी उभड़ जाले; एकर औसत डायमीटर 12,742 किमी (7,918 मील) बाटे, बाकी बिसुवत रेखा पर व्यास ध्रुव सभ के तुलना में लगभग 43 किमी (27 मील) ढेर बाटे।

बिसुवत रेखा के लगे के जगह, जइसे कि फ्रेंच गुयाना के कौरो में गुयाना स्पेस सेंटर, स्पेसपोर्ट सभ खातिर बढ़िया जगह बाड़ें काहें से कि इनहन के घूर्णन गति कौनों भी अक्षांश से सभसे तेज होला, 460 मीटर (1,509 फीट)/सेकंड। जोड़े वाला वेग से अंतरिक्ष यान सभ के कक्षा में पूरब ओर (पृथिवी के घूर्णन के दिशा में) लॉन्च करे खातिर जरूरी ईंधन कम हो जाला आ एकरे साथ-साथ अपोलो चंद्रमा पर उतरे नियर मिशन सभ के दौरान झुकाव के समतल करे खातिर महंगा पैंतराबाजी से बचावल जाला।

## इहो देखल जाय

* सौर बिसुवत रेखा
* थर्मल इक्वेटर
* अक्षांश
* कर्क रेखा
* मकर रेखा

## संदर्भ
# लंदन

| लंदन |
| --- |
| **ऊपर से घड़ी के दिसा में:** सिटी ऑफ लंदन आकाशरेखा, ट्राफल्गर स्क्वायर, लंदन आई, टावर ब्रिज आ एक ठो लंदन अंडरग्राउंड के आर्च एलिजाबेथ टावर के सोझा |
| लंदनयूनाइटेड किंगडम में लंदन के लोकेशनthe United Kingdom के नक्शा देखावल जायलंदनलंदन (यूरोप)यूरोप के नक्शा देखावल जायलंदनलंदन (Southeast England)Southeast England के नक्शा देखावल जाय |
| Coordinates: ﻿ / ﻿ |
| संप्रभु राज्य |  यूनाइटेड किंगडम |
| देस |  इंग्लैंड |
| क्षेत्र | ग्रेटर लंदन |
| Area |
|  • ग्रेटर लंदन | 1,572 किमी2 (607 बर्ग मील) |
|  • ग्रेटर लंदन | 1,737.9 किमी2 (671.0 बर्ग मील) |
|  • मेट्रो | 8,382 किमी2 (3,236 बर्ग मील) |
| Elevation | 35 m (115 ft) |
| Population (2015) |
|  • ग्रेटर लंदन | 8,673,713 |
|  • Density | 14,290/वर्ग मील (5,518/किमी2) |
|  • ग्रेटर लंदन | 9,787,426 |
|  • मेट्रो  | 13,879,757 |
| जीडीपी/जीवीए(2016) |
|  • कुल | £890 बिलियन/ $1.2 ट्रिलियन |
|  • प्रति ब्यक्ति | £119,300 / $162,200 |
| Time zone | यूटीसी (ग्रीनिच मीन टाइम) |
|  • Summer (DST) | UTC+1 (ब्रिटिश समर टाइम) |
| GeoTLD | .london |
| Website | London.gov.uk |

**लंदन** दुनिया के एक ठो प्रमुख शहर, इंग्लैंड आ यूनाइटेड किंगडम के राजधानी आ इहाँ के सभसे ढेर जनसंख्या वाला शहर हवे। ग्रेट ब्रिटेन के दक्खिन-पूरबी हिस्सा में टेम्स नदी के तीरे बसल ई शहर लगभग दू हजार साल से प्रमुख बस्ती के रूप में मौजूद बा। रोमन साम्राज्य के लोग द्वारा ई शहर *लंडनियम* के नाँव से बसावल गइल रहल। लंदन के पुराना मूल क्षेत्र, जेकरा सिटी ऑफ लंदन कहल जाला, लगभग 1.12-वर्ग-मील (2.9 किमी2) बिस्तार के आपन मध्य जुग के इलाका बरकरार रखले बा जे एकरे चारदेवारी में आवे। कम से कम 19वीं सदी के बाद से एह मूल लंदन शहर के इर्द-गिर्द बड़ा साइज के मेट्रो शहर के बिस्तार के "लंदन" नाँव से जानल जाए लागल; एह में मिडिलसेक्स, एस्सेक्स, सर्रे, केंट आ हर्थफोर्डशायर के शामिल कइल जाला, जेवना सभ से आज के ग्रेटर लंदन बनल बा, लंदन के मेयर आ लंदन असेम्बली द्वारा जेकर शासन चले ला।

## नोट

## संदर्भ
# गूगल मैप्स

गूगल मैप्स|  |
| साइट के प्रकार | वेब मैपिंग |
| मालिक | गूगल |
| वेबसाइट | www.google.com/maps  |
| कॉमर्शियल | Yes |
| रजिस्ट्रेशन | बिकल्प के साथ, गूगल खाता के साथे जुड़ल |
| लॉन्च भइल | फरवरी 8, 2005 (2005-02-08) |
| वर्तमान स्थिति | चालू |
| प्रोग्रामिंग भाषा | सी++ (back-end), जावास्क्रिप्ट, एक्सएमएल, अजाक्स (UI) |

**गूगल मैप्स** (*Google Maps*; मैप माने नक्शा) गूगल कंपनी द्वारा पेश कइल एगो वेब मैपिंग प्लेटफार्म आ कंज्यूमर एप्लीकेशन हवे। ई सैटेलाइट इमेजरी, हवाई फोटो, सड़क के नक्शा, सड़क सभ के 360° इंटरैक्टिव पैनोरमिक नजारा (स्ट्रीट व्यू), रियल-टाइम ट्रैफिक के स्थिति, आ पैदल, कार, बाइक, हवाई (बीटा में) आ सार्वजनिक परिवहन से यात्रा खातिर रूट प्लानिंग के सुविधा देला। साल 2020 के हिसाब से दुनिया भर में हर महीना एक अरब से अधिका लोग गूगल मैप के इस्तेमाल करत रहे।

## इहो देखल जाय

* गूगल अर्थ
* ओपनस्ट्रीटमैप
* वेब मैपिंग
# एशिया

एशिया|  |
| क्षेत्रफल | 44,579,000 किमी2 (17,212,000 वर्ग मील) |
| जनसंख्या | 4,164,252,000 (नंबर 1) |
| जनघनत्व | 87/किमी2 (225/वर्ग मील) |
| निवासी-नाँव | एशियाई |
| देस सभ | 48 यूएन सदस्य 6 अन्य |
| निर्भर राज्यक्षेत्र |
लिस्ट
* अक्रोतिरी आ ढेकेलिया
* ब्रिटिश हिंदमहासागरी राज्यक्षेत्र
* क्रिसमस दीप
* कोकोस (कीलिंग) दीप
* हांग कांग
* मकाऊ
 |
| गैर-यूएन राज्य |
लिस्ट
* अबखजिया
* नागार्नो-काराबाख
* उत्तरी साइप्रस
* दक्खिन ओस्तेसिया
* ताइवान
 |
| इंटरनेट टीएलडी | .asia |
| बड़हन शहर | एशिया के प्रमुख शहर एशिया के शहरन के लिस्ट

लिस्ट
* टोकियो
 चोंगकिंग
 कराची
 सियोल
 शंघाई
 बीजिंग
 गुआंगझाऊ
 मुंबई  दिल्ली
 मनीला
 वूहान
 ओसाका
 तियानजिन
जकार्ता
 कोलकाता
 ढाका
 शेनझेन
 लाहौर
 शेनयांग
 तेहरान
 बैंकाक
 नागोया
 हांग कांग
 ताइपेइ
 कुआलालंपुर
 |

**एशिया** (/ˈeɪʒə, ˈeɪʃə/) धरती के सभसे बड़हन आ सभसे ढेर जनसंख्या वाला महादीप हऽ, मुख्य रूप से उत्तरी आ पूरबी गोलार्धन में पड़े ला, यूरोप के साथे मिल के दुनो के यूरेशिया कहल जाला आ अफिरका के साथे मिला के बनल क्षेत्र एफ्रो-एशिया के नाँव से जानल जाला। एशिया के कुल क्षेत्र बिस्तार 44,579,000 वर्ग किलोमीटर (17,212,000 वर्ग मील) बा जे पृथिवी के कुल जमीनी हिस्सा के लगभग 30% हिस्सा बा आ पूरा धरती के सतह के क्षेत्रफल के 8.7% बाटे। ई महादीप, बहुत पुराना समय से मानवीय जनसंख्या के निवास अस्थान रहल बा, आ दुनिया के कई गो सुरुआती सभ्यता सभ के जनमभूँइ हवे। ई महादीप खाली अपना बड़हन बिस्तार आ ढेर खा जनसंख्ये खातिर ना जानल जाला बलुक इहाँ कई गो बहुत घन बसल इलाका भी बाने आ कई गो बिसाल इलाका जहाँ बहुत बिरल जनसंख्या बसाव बाटे। एशिया के कुल जनसंख्या लगभग 4.4 बिलियन बाटे।

एकरा बिसाल साइज आ बिस्तार के अउरी इहाँ मौजूद बिबिधता के धियान में राखल जाय तब एशिया के संकल्पना (कांसेप्ट) — मने कि एगो नाँव जे पुराना जमाना से चलन में बा — वास्तव में मानव भूगोल के संकल्पना ढेर बुझाला, न कि भौतिक भूगोल के। एशिया अपना भूगोलीय क्षेत्र सभ के स्तर पर जातीय समूह, संस्कृति, पर्यावरण, अर्थब्यवस्था, इतिहासी संबंध आ शासन के सिस्टम सभ के मामिला में बहुते बिबिधता वाला महादीप ह। इहाँ के जलवायु में भी बहुते भारी बिबिधता बा, जहाँ एक ओर मध्य पूरब के इलाका बा जे गरमी में खूब गरम प्रदेश हो जाला तहाँ महादीपीय जलवायु के नमूना के रूप में साइबेरिया भी बा जहाँ जाड़ा में तापमान बहुते नीचे गिर जाला।

## भूगोल आ जलवायु

हिमालय परबत में दुनिया के कई गो सभसे ऊँच परबत चोटी बाड़ी सऽ।
एशिया पृथिवी के सभसे बड़हन महादीप हवे। पृथिवी के सतह के 8.8% भाग (या कुल जमीनी हिस्सा के 30% भाग) पर एकर बिस्तार बा, आ एकर लगभग 62,800 किलोमीटर (39,022 मील) के समुंद्री तटरेखा (कोस्टलाइन) सगरी महादीपन में सभसे लमहर बा। एशिया के परिभाषा दिहल जाला कि ई यूरेशिया के अइसन हिस्सा हवे जे यूराल परबत के पूरब में बा। वास्तव में ई परंपरागत सीमा हवे, एशिया यूरेशिया के कुल इलाका के पाँच हिस्सा में से चार हिस्सा भर के इलाका हऽ आ यूराल परबत आ स्वज नहर के पूरब आ काला सागर, काकेशस परबर आ कैस्पियन सागर के दक्खिन के हिस्सा एशिया महादीप मानल जाला। एकरे पूरुब में प्रशांत महासागर, दक्खिन में हिंद महासागर आ उत्तर में आर्कटिक महासागर बा। एह महादीप में कुल 48 देस बाने, इनहन में से तीन गो (रूस, कजाकिस्तान आ तुर्की) के कुछ जमीनी हिस्सा यूरोप महादीप में भी पड़े ला।

## फोटो गैलरी

* केरल के बैकवाटर
* मंगोलियाई स्टेपी
* दक्खिन चीन के कार्स्ट
* अल्ताई परबत
* हुंजा घाटी

## संदर्भ
# बेरिंग जलजोड़

बेरिंग जलजोड़ के उपग्रह से लिहल फोटो
बेरिंग जलजोड़ के नॉटिकल चार्ट
**बेरिंग जलजोड़** प्रशांत महासागर में मौजूद एक ठो जलजोड़ बाते जे उत्तरी अमेरिका महादीप आ एशिया के बीच मौजूद बा। बेरिंग के पूरुब ओर अमेरिका के अलास्का राज्य, आ पच्छिम ओर रूस पड़े ला। उत्तर में ई आर्कटिक महासागर से जुड़े ला आ खुद प्रशांत महासागर के उत्तरी हिस्सा हवे।